***МОДЕЛ УГОВОРА***

**УГОВОР О ПРУЖАЊУ УСЛУГА –ОДРЖАВАЊЕ И СЕРВИСИРАЊЕ ВОЗИЛА**

Закључен између:

**Дом здравља Рековац**, са седиштем у Рековцу, ул.Јохана Јоханесона бб, ПИБ 104805881, матични број 17667394, који заступа в.д.директора др Снежана Стојановић (у даљем тексту **Наручилац**)

и

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** са седиштем у \_\_\_\_\_\_\_\_\_\_\_\_\_\_\_, адреса \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ:\_\_\_\_\_\_\_\_\_\_\_, матични број: \_\_\_\_\_\_\_\_\_\_\_, које заступа директор \_\_\_\_\_\_\_\_\_\_\_\_\_\_ (у даљем тексту **Пружалац услуга**).

Основ уговора:

**ЈН Број:02/2023**

Број и датум одлуке о додели уговора:\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_.године

Понуда изабраног понуђача бр. \_\_\_\_\_\_\_\_\_од\_\_\_\_\_\_\_.2023.године.

Уговорне стране сагласно констатују:

- да је Наручилац, на основу Одлуке о покретању поступка бр. \_\_\_\_\_\_\_\_ од \_\_\_\_\_\_\_\_\_ године, спровео поступак јавне набавке за услуге одржавање и сервисирање возила ,техички преглед возила, број набавке 02/2023;

- да је Пружалац услуга доставио своју Понуду број \_\_\_\_\_\_ од \_\_\_\_\_\_\_\_\_\_ године, заведена код Наручиоца под бројем \_\_\_\_\_\_\_\_\_ од \_\_\_\_\_\_\_\_\_\_\_ године, која је саставни део овог уговора и налази се у прилогу истог;

- да је понуда Пружаоца услуга са подизвођачем \_\_\_\_\_\_\_\_\_\_\_\_ , односно заједничка понуда\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у складу са споразумом о заједничком наступању (*попуњава се само у случају да понуђач наступа са подизвођачем ,односно у случају заједничке понуде*);

- да је Наручилац у складу са чланом 146 Закона о јавним набавкама, донео Одлуку бр. \_\_\_\_\_\_\_ од \_\_\_\_\_\_\_\_\_\_\_\_\_\_.године о додели уговора Пружаоцу услуга за јавну набавку бр. ЈН \_\_\_\_\_\_\_ одржавање и сервисирање возила**.**

**Предмет уговора**

**Члан 1.**

Предмет овог уговора је пружање услуга одржавања и сервисирања возила наручиоца, у свему према техничкој спецификацији са обрасцем структуре цена и Понуди Пружаоца услуга бр. \_\_\_\_\_\_\_\_ од \_\_\_\_\_\_\_\_\_\_\_\_. године заведеној код Наручиоца под бројем \_\_\_\_\_\_\_\_\_ од \_\_\_\_\_\_\_\_\_\_ године, које чине саставни део овог уговора.

Пружалац услуге се обавезује да Наручиоцу пружа услуге текућих поправки и одржавања свих возила из техничке спецификације са уградњом оригиналних резервних делова, а све у складу са обрасцем структуре цене који је достављен уз понуду.

Списак возила је саставни део уговора. Наручилац задржава право промене спецификације возила, о чему ће благовремено обавестити пружаоца услуга.

Пружалац услуга се обавезује да возила одржава и врши поправке стручно, квалитетно, у складу са добрим пословним обичајима, према прописаној технологији и важећим правилима и стандардима, као и да обезбеди уградњу оригиналних резервних делова, у складу са обрасцем структуре цене који је достављен по позиву за подношење понуда и прихваћен од стране комисије за јавну набавку наручиоца услуге.

Пружалац услуга не сме пружати услугу и вршити фактурисање услуга које нису тражене од стране наручиоца, осим ако је то наручилац изричито нагласио у свом захтеву.

Понуђач -давалац услуга се обавезује да услуге врши одмах по пријему возила у сервис.

Давалац услуге се обавезује да услуге врши приоритетно у што краћем року и то:

- да редован сервис возила која су у сервис примљена до 9,00 часова изврши у току дана.

-теже кварове у року од 3 дана,

-генералне поправке у року од 7 дана.

У случају већег квара Понуђач услуга је обавезан да обавести представника Наручиоца о врсти квара и потребном времену за отклањање истог.

Рок за отварање радног налога Пружаоца услуга и започињања пружања услуга тече од момента пријема возила у сервис пружаоца услуга.

У случају да због природе квара није могуће одвожење возила до сервиса, Пружаоцу услуга се признају трошкови транспортовања – шлеповања возила до сервиса, који не могу прелазити износе утврђене у важећем ценовнику АМС Србије, у ком случају се уз рачун доставља и важећи ценовних АМС Србије.

Трошкови таквог транспорта падају на терет наручиоца.

**Цена**

**Члан 2.**

Јединичне цене за услуге текућих поправки и одржавања возила које чине предмет овог уговора утврђене су у понуди Пружаоца услуга из члана 1. овог уговора и не могу се повећавати.

Јединичне цене, наведене у понуди Пружаоца услуга, важиће без обзира на обим услуга које ће Пружалац услуга вршити по овом уговору.

Пружалац услуга ће вршити услуге сервисирања возила, по јединичним ценама из понуде у укупном износу до 833.333,33 динара без пдв-а.

Наручилац нема обавезу да захтева све услуге и резервне делове из техничке спецификације конкурсне документације и обрасца структуре цена.

**Начин плаћања**

**Члан 3.**

Наручилац ће извршити плаћање услуге на основу рачуна Пружаоца услуга у року од 90 дана од дана регистрације рачуна на Порталу ЦРФ.Уз испостављени рачун мора бити достављен и писмени налог за рад као и спецификација извршених услуга са норма сатима и резервним деловима.

У случају да Пружалац услуга Наручиоцу не достави уз рачун и налог са наведеним прилозима, Наручилац неће бити обавезан да испостављени рачун плати.

**Гаранција**

**Члан 4.**

Пружалац услуга даје гаранцију за извршену услугу сервисирања возила од \_\_\_\_\_ *(****минимум 6 месеци, максимум 12 месеци*)** месеци од дана извршења услуге.

Гаранција за резервне делове треба да буде у складу са гарантним роком који даје произвођач делова.

**Примопредаја и недостаци**

**Члан 5.**

Уколико услуге нису извршене на уговорени начин, односно имају видљиве мане, представник Наручиоца дужан је да одбије пријем услуга и одмах у писаној форми обавести Пружаоца услуга, а у хитним случајевима усмено и захтева поновно извршење услуга.

Ако се након примопредаје покаже неки недостатак који није видљив, Наручилац је дужан да о том недостатку без одлагања обавести Пружаоца услуга и може захтевати поновно извршење услуга, најкасније наредног дана од дана пријема рекламације. Ако Наручилац не добије испуњење у предвиђеном року има право да захтева снижење цене или да раскине уговор.

**Уговорна казна**

**Члан 6.**

У случају да дође до неизвршења услуге у складу са одредбама овог уговора, као и несавесног или неквалитетног извршења услуга, кривицом Пружаоца услуга, Наручилац има право да захтева уговорну казну у висини од 10% вредности неизвршене врсте услуге, за сваки дан закашњења.

Наручилац ће обрачун пенала, односно уговорне казне, упутити Пружаоцу услуга заједно са документом ''Изјава о пребијању – компензацији'' у два примерка.

Пружалац услуга је дужан да један оверен примерак ''Изјава о пребијању –компензацији'' врати Наручиоцу. По добијању овереног примерка Наручилац ће извршити плаћање умањене фактуре за обрачунате пенале.

Ако је штета, коју је Наручилац претрпео због неиспуњења уговорних обавеза Пружаоца услуга, или због кашњења у испуњењу уговорних обавеза Пружаоца услуга, већа од износа уговорне казне, Наручилац има право на разлику до потпуне накнаде штете, а највише до висине вредности уговора.

**Период важења уговора**

**Члан 7.**

Овај уговор производи правно дејство од дана потписивања овлашћених лица обе уговорне стране и траје 12 месеци или раније до испуњења финансијске вредности уговора из члана 2. став 3. уговора

За праћење извршења уговора одређује се Служба рачуноводства ДЗ Рековац.

За плаћања која ће Наручилац вршити по овом уговору у наредној буџетској години, Наручилац задржава право измене финансијске вредности уговора, у случају промена у финансијском плану Наручиоца у наредној години.

**Отказ уговора**

**Члан 8.**

Свака уговорна страна може отказати уговор са отказним роком од 15 дана од дана достављања писменог обавештења о отказу.

Наручилац има право да једнострано раскине уговор у свако доба и без отказног рока, ако Пружалац услуга не извршава обавезе на уговорени начин и уговореним роковима, о чему ће писмено обавестити пружаоца услуга.

Уколико наступе промењене околности у пословању Наручиоца, Наручилац задржава право да одустане од набавке предметних услуга, без обавезе плаћања било какве накнаде штете.

**Остале одредбе уговора**

**Члан 9.**

На све што није предвиђено овим уговором примењиваће се одредбе закона којим се регулишу облигациони односи и други прописи који регулишу ову област.

**Члан 10.**

Уговорне стране ће све настале спорове решавати споразумно, у супротном надлежан је Привредни суд у Зајечару.

**Члан 11.**

Овај уговор сачињен је у 4 (четири) истоветна примерка од којих свака уговорна страна задржава по 2 (два) примерка

|  |  |
| --- | --- |
| **ЗА ПРУЖАОЦА УСЛУГА** | **ЗА НАРУЧИОЦА** |
|  | **В. Д. ДИРЕКТОРА**  **ДЗ РЕКОВАЦ** |